CELEX: E2004J0003
Language: el
Date: 2004-12-14
Title: Απόφαση του Δικαστηρίου, της  14ης Δεκεμβρίου 2004 , στην υπόθεση Ε-3/04 Τσομάκας Αθανάσιος και λοιποί με Odfjell ASA ως προσθέτως παρεμβαίνοντα και το κράτος της Νορβηγίας, εκπροσωπούμενο από τη Rikstrygdeverket (εθνική διοίκηση ασφαλίσεων)  (Ελεύθερη κυκλοφορία εργαζομένων — κοινωνική ασφάλιση για μετανάστες εργαζομένους — Τίτλος ΙΙ του κανονισμού 1408/71 — έντυπο Ε 101 — άρθρο 3 της συμφωνίας ΕΟΧ)

23.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/12
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 14ης Δεκεμβρίου 2004
   στην υπόθεση Ε-3/04 Τσομάκας Αθανάσιος και λοιποί με Odfjell ASA ως προσθέτως παρεμβαίνοντα και το κράτος της Νορβηγίας, εκπροσωπούμενο από τη Rikstrygdeverket (εθνική διοίκηση ασφαλίσεων)
   
      (Ελεύθερη κυκλοφορία εργαζομένων — κοινωνική ασφάλιση για μετανάστες εργαζομένους — Τίτλος ΙΙ του κανονισμού 1408/71 — έντυπο Ε 101 — άρθρο 3 της συμφωνίας ΕΟΧ)
   
   (2006/C 45/08)
   Στην υπόθεση Ε-3/04 μεταξύ Τσομάκα Αθανασίου και λοιπών και Odfjell ASA ως προσθέτως παρεμβαίνοντα, αφενός, και του κράτους της Νορβηγίας, εκπροσωπούμενου από τη Rikstrygdeverket, αφετέρου — Αίτηση προς το Δικαστήριο ΕΖΕΣ από το Gulating lagmannsrett (Εφετείο του Gulating), σχετικά με την ερμηνεία του κανονισμού (ΕΟΚ) αριθ. 1408/71, το Δικαστήριο, αποτελούμενο από τον Carl Baudenbacher, Πρόεδρο, τους Thorgeir Örlygsson (δικαστή-εισηγητή) και Per Tresselt, δικαστές, εξέδωσε απόφαση στις 14 Δεκεμβρίου 2004, το διατακτικό της οποίας έχει ως εξής:
   Δεν συμβιβάζεται με την επιλογή των κανόνων δικαίου που περιλαμβάνονται στον Τίτλο ΙΙ του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας, όπως τροποποιήθηκε και όπως αναφέρεται στο παράρτημα VI σημείο 1 της συμφωνίας για τον ΕΟΧ, το κράτος σημαίας να θεωρεί προϋπόθεση την έκδοση από το κράτος κατοικίας εντύπου Ε 101 ή άλλης δήλωσης που να περιέχει πληροφορίες ισοδύναμες αυτών του εντύπου Ε 101, προκειμένου να εφαρμοστεί η νομοθεσία του κράτους κατοικίας σύμφωνα με το άρθρο 14β παράγραφος 4 και, σε περίπτωση απουσίας ανάλογων εγγράφων, να εφαρμόζεται η νομοθεσία του κράτους σημαίας σύμφωνα με το άρθρο 13 παράγραφος 2 στοιχείο γ).